P6_TA(2006)0320
Spravodlivý obchod a rozvoj
Uznesenie Európskeho parlamentu o spravodlivom obchode a rozvoji (2005/2245(INI))
Európsky parlament,
—so zreteľom na svoje uznesenie z 2. júla 1998 o spravodlivom obchode (1),
—so zreteľom na svoje uznesenie z 10. apríla 2003 o kríze na medzinárodnom trhu s kávou (2),
—so zrete ľom na oznámenie Komisie Rade a Európskemu parlamentu z 12. februára 2004 o reťazcoch
poľnohospodárskych komodít, závislosti a chudobe –návrh akčného plánu EÚ (KOM(2004)0089),
—so zrete ľom na oznámenie Komisie Rade z 29. novembra 1999 o spravodlivom obchode
(KOM(1999)0619),
—so zreteľom na stanovisko Európskeho hospodárskeho a sociálneho výboru z 27. októbra 2005
o etickom obchode a systémoch záruk pre spotrebiteľ ov (3),
—so zreteľom na vyhlásenie a akčný plán pre africké komodity prijaté na konferencii ministrov obchodu
Africkej únie, ktorá sa uskuto čnila 21. –23. novembra 2005 v Arushi,
—so zreteľom na konsenzus zo Sao Paula, jedenáste zasadnutie Konferencie OSN o obchode a rozvoji
(UNCTAD), ktoré sa uskuto čnilo v Sao Paule 13. –18. júna 2004,
—so zreteľom na články 177 až 181 Zmluvy o ES,
—so zreteľom na dohodu o partnerstve medzi členmi africkej, karibskej a tichomorskej skupiny štátov
(AKT) na jednej strane a Spoločenstvom a jeho členskými štátmi na strane druhej, podpísanú v Cotonou
23. júna 2000 (Dohoda z Cotonou) (4), zmenenú a doplnenú v Luxemburgu 25. júna 2005 (5), a najmä
na jej článok 23 písm. g),
—so zreteľom na kompendium o stratégiách spolupráce k Dohode z Cotonou, ktorú vydala Komisia v roku
2001,
—so zreteľom na príručku Komisie o verejnom obstarávaní v oblasti životného prostredia s názvom
„Buying Green“ (Zelený nákup) z roku 2004,
—so zreteľom na správu francúzskej agentúry pre normalizáciu AFNOR o kritériách fungovania spravodli-
vého trhu z 9. decembra 2005,
—so zreteľom na článok 45 rokovacieho poriadku,
—so zreteľom na správu Výboru pre rozvoj a stanovisko Výboru pre medzinárodný obchod
(A6-0207/2006),
A. keďže spravodlivý obchod sa ukázal ako účinný spôsob podpory trvalo udržate ľného rozvoja,
B. keďže spravodlivý obchod a iné nezávisle monitorované obchodné iniciatívy, ktoré prispievajú
k zvyšovaniu sociálnych a environmentálnych štandardov, majú spoločne za cieľ uvádzať na trh
a predáva ťvýrobky, ktoré vyhovujú určitým sociálnym, environmentálnym a rozvojovým kritériám,
a propagovať obchodovanie s nimi,
C. keďže spravodlivý obchod a iné nezávisle monitorované obchodné iniciatívy, ktoré prispievajú
k zvyšovaniu sociálnych a environmentálnych štandardov, sú dôležitými nástrojmi na dosiahnutie rozvo-
jových cieľov milénia, najmä na odstránenie chudoby a vytvorenie celosvetového partnerstva pre rozvoj,13.12.2006 C 303 E/865 Úradný vestník Európskej únie
Voštvrtok 6. júla 2006SK
(1) Ú. v. ES C 226, 20.7.1998, s. 73.
(2) Ú. v. EÚ C 64 E, 12.3.2004, s. 607.
(3) Ú. v. EÚ C 28, 3.2.2006, s. 72.
(4) Ú. v. ES L 317, 15.12.2000, s. 3.
(5) Ú. v. EÚ L 287, 28.10.2005, s. 4.
D. keďže ceny mnohých dôležitých vyvážaných poľnohospodárskych výrobkov rozvojových krajín, ako sú
cukor, bavlna, kakao a káva, klesli v priebehu rokov 1970 až 2000 o 30 % až 60 %, čo prinútilo malých
poľnohospodárov predávať svoj tovar za cenu nižšiu ako sú výrobné náklady a znížilo príjmy mnohých
najchudobnejších krajín sveta, a keďže spravodlivý obchod môže poskytnúť riešenie,
E. keďže články XXXVI –XXXVIII Všeobecnej dohody o clách a obchode (GATT) zaväzujú členov Svetovej
obchodnej organizácie (WTO) v prípade potreby spoločne konať s cieľom stabilizovať ceny komodít;
keďže Africká únia trvá na tom, aby bola otázka komodít súčasťou prebiehajúcich rokovaní WTO,
F. keďže článok 23 písm. g) Dohody z Cotonou zaručuje podporu propagácie spravodlivého obchodu a v
oddieli 2.6.3 ods. 64 kompendia o stratégiách spolupráce k Dohode z Cotonou sa uvádza, že spolupráca
poskytuje podporu skupinám výrobcov v rozvojových krajinách, ako aj mimovládnych organizáciív rámci EÚ prostredníctvom rozpočtových okruhov a prostriedkov fondu Európskeho regionálnehorozvoja (ERF); táto podpora sa používa na financovanie uvedenia nových radov výrobkov, kampaní na
zvýšenie informovanosti spotrebiteľov, vzdelávacích aktivít a budovania kapacít,
G. keďže spravodlivý obchod sleduje dva neoddeliteľné ciele: na jednej strane poskytovanie príležitostí pre
rozvoj malých výrobcov a pracovníkov v rozvojových krajinách a na druhej strane podporovanie
systému medzinárodného obchodu a súkromných podnikov, aby fungovali na spravodlivejšom základe
a aby prislpevali vo väčšej miere k trvalo udržateľ nému rozvoju; keďže medzinárodné hnutie za spravod-
livý obchod presadzuje druhý cieľ uvádzaním príkladov a vyvíjaním tlaku na vlády, medzinárodné orga-
nizácie a podniky,
H. keďže množstvo iných nezávisle monitorovaných obchodných iniciatív, ktoré prispievajú k zvyšovaniu
sociálnych a environmentálnych štandardov, sleduje ciele, ktoré podporujú trvalo udržate ľný rozvoj týka-
júci sa výrobcov a pracovníkov v rozvojových krajinách a ktoré sú určené na umožnenie aktívnej účastisúkromných podnikov na trvalo udržateľ nom rozvoji a jeho účinnej podpore,
I. keďže organizácie spravodlivého obchodu zohrávajú významnú úlohu pri zvyšovaní povedomia
o vzťahoch medzi severom a juhom, a to najmä prostredníctvom verejných kampaní a posilňovanímspolupráce medzi občanmi, ako aj prostredníctvom konceptu miest a univerzít spravodlivého obchodu,
J. keďže predaj v rámci spravodlivého obchodu v Európe od roku 2000 stúpa priemerne o 20 % ročne,
pričom má z neho prospech viac ako jeden milión výrobcov a ich rodín, a je dôkazom toho, že európski
spotrebitelia sa čoraz viac zaujímajú o zodpovedné nakupovanie; keďže rast tohto obchodu je v rôznych
členských štátoch EÚ odlišný a celkový podiel spravodlivého obchodu na trhu je stále nízky, no rýchlo
rastie, pričom vývoj na medzinárodnej úrovni je rovnako povzbudivý,
K. keďže čoraz viac európskych maloobchodníkov vyvíja značné úsilie na podporu spravodlivého obchodu
a iných nezávisle monitorovaných obchodných iniciatív prispievajúcich k zvyšovaniu sociálnych
a environmentálnych štandardov prostredníctvom informovania o ich význame a ponukou takýchto
výrobkov v ich obchodoch,
L. keďže sa milióny výrobcov chcú podieľať na spravodlivom obchode a na iných nezávisle monitorova-
ných obchodných iniciatívach, ktoré prispievajú k zvyšovaniu sociálnych a environmentálnych štan-
dardov a keďže existuje mimoriadne veľký potenciál ďalšieho rastu; keďže politika v oblasti medzinárod-
ného obchodu a poľnohospodárstva spôsobuje problémy, a to najmä malým a stredným podnikomz rozvojových krajín vrátane tých, ktoré sa zúčastňujú na spravodlivom obchode,
M. keďže je potrebné zvýšiť informovanosť európskych spotrebiteľov o pozitívnom vplyve spravodlivého
obchodu na hospodársko-sociálnu situáciu výrobcov a ich miestnych komunít,
N. keďže výrobcovia a spotrebitelia majú prospech z jedinej identifikovateľ nej certifikačnej známky spravo-
dlivého obchodu, ktorá sa už používa,13.12.2006 C 303 E/866 Úradný vestník Európskej únie
Voštvrtok 6. júla 2006SK
O. keďže je potrebné v súvislosti so spravodlivým obchodom venovať osobitnú pozornosť úlohe žien, ktoré
sú hlavnými hospodárskymi činite ľmi v rámci trvalo udržateľného rozvoja,
P. keďže spravodlivý obchod ukázal, že je účinným nástrojom na podporu domorodého obyvateľstva,
pretože im poskytuje príležitosť predávať svoj tovar priamo na európskych trhoch a pritom si zachovať
tradičný spôsob života a výroby,
Q. keďže výrobky spravodlivého obchodu sa uvádzajú na trh dvoma rôznymi spôsobmi: integrovaným
spôsobom, keď sa výrobky (hlavne remeselné) dovážajú prostredníctvom organizácií spravodlivého
obchodu a distribuujú najmä v špecializovaných predajniach spravodlivého obchodu, a spôsobom ich
označovania, keď špecializované certifikačné agentúry spravodlivého obchodu tovar označujú, čím
osvedčujú, že ich výrobné reťazce dodržiavajú zásady spravodlivého obchodu,
R. keďže v priebehu posledných piatich desaťročí vytvorilo medzinárodné hnutie za spravodlivý obchod
medzinárodne harmonizované dobrovo ľné normy pre označené a neoznačené výrobky a organizácie
spravodlivého obchodu, a to najmä tieto organizácie –FLO, IFAT, NEWS a EZVO,
S. keďže vzhľadom na úspech spravodlivého obchodu a na nedostatok právnej ochrany existuje riziko, že
tento koncept môže byť zneužitý to strany spoločností, ktoré vstúpia na trh spravodlivého obchodu bez
toho, aby spĺňali príslušné kritériá; keďže to môže znížiť prínos pre chudobných a marginalizovaných
výrobcov z rozvojových krajín, zmenšiť transparentnosť pre spotrebiteľov a narušiť ich právo na prime-
rané informácie o výrobku,
T. keďže niektoré členské štáty začali legislatívne konanie na reguláciu používania pojmu spravodlivý
obchod a kritérií vzťahujúcich sa na to, aby sa organizácia kvalifikovala ako organizácia spravodlivéhoobchodu,
U. keďže Komisia neuplatňuje vzhľadom na spravodlivý obchod a iné nezávisle monitorované obchodné
iniciatívy, ktoré prispievajú k zvyšovaniu sociálnych a environmentálnych štandardov, jasnú politiku
a keďže neexistuje štruktúrovaná koordinácia medzi jej jednotlivými generálnymi riaditeľstvami,
V. keďže pomoc a podpora spravodlivého obchodu, organizácií spravodlivého obchodu a iných nezávisle
monitorovaných obchodných iniciatív, ktoré prispievajú k zvyšovaniu sociálnych a environmentálnych
štandardov, je v Európe obmedzená a nejednotná,
W. keďže výrobky spravodlivého obchodu sa čoraz častejšie ponúkajú v rámci inštitúcií EÚ,
X. keďže existujú spôsoby, pomocou ktorých môžu vlády podporovať spravodlivý obchod a ktoré sú
v súlade s pravidlami WTO s tým, že nediskriminujú medzi WTO a členskými štátmi,
1. nalieha na Komisiu, aby vydala odporúčanie týkajúce sa spravodlivého obchodu, uznávajúc, že
v súčasnosti je najvhodnejšou formou aktu nezáväzný legislatívny akt, ktorý by neznamenal riziko
nadmernej regulácie, a aby vydanie predloženie odporúčania týkajúceho sa iných nezávisle monitorovaných
obchodných iniciatív, ktoré prispievajú k zvyšovaniu sociálnych a environmentálnych štandardov;
2. je presvedčený, že na účely zníženia rizika zneužitia spravodlivého obchodu je potrebné, aby tento
spĺňal početné kritériá, ktoré stanovilo hnutie za spravodlivý obchod v Európe takto:
a) spravodlivá cena výrobcu, zaručujúca spravodlivú odmenu a hradiaca náklady trvalo udržateľnej výroby
aživobytia. Táto cena musí byť aspoň vo výške minimálnej ceny a prirážky spravodlivého obchodu, ak
ich určili medzinárodné združenia spravodlivého obchodu;
b) ak to požaduje výrobca, časťplatby sa vyplatí vopred;13.12.2006 C 303 E/867 Úradný vestník Európskej únie
Voštvrtok 6. júla 2006SK
c) dlhodobé a stabilné vzťahy s výrobcami a ich účasť na stanovovaní noriem spravodlivého obchodu;
d) transparentnosť a sledovateľ nosť v dodávateľskom reťazci, ktorá zabezpečuje primeranú informovanosť
spotrebite ľa;
e) podmienky produkcie spĺňajú osem základných dohovorov Medzinárodnej organizácie práce (ILO);
f) rešpektovanie životného prostredia, ochrana ľudských práv, najmä práv žien a detí, a rešpektovanie
tradičných spôsobov výroby, ktoré podporujú hospodársky a sociálny rozvoj;
g) budovanie kapacít a zlepšenie postavenia výrobcov, najmä malých a marginalizovaných výrobcov
a pracovníkov v rozvojových krajinách a ich organizácií, ako aj príslušných komunít, aby sa zaručila
trvalá udržateľ nosť spravodlivého obchodu;
h) podpora výroby a prístupu na trh pre organizácie výrobcov;i) aktivity zamerané na zvýšenie informovanosti o výrobe a obchodných vzťahoch v rámci spravodlivého
obchodu, úlohách a cieľoch spravodlivého obchodu a o prevládajúcej nespravodlivosti pravidiel v oblastimedzinárodného obchodu;
j) monitorovanie a overovanie súladu s týmito kritériami, pri ktorom musia zohrávať južné organizácie
väčšiu úlohu, ktoré vedie k zníženiu nákladov a zvýšeniu miestnej účasti na certifikačnom procese;
k) pravidelné hodnotenie vplyvu aktivít spravodlivého obchodu;3. zdôrazňuje, že k najvýznamnejšiemu nárastu predaja v rámci spravodlivého obchodu došlo v súvislosti
s označenými výrobkami a že iniciatívy spravodlivého obchodu, týkajúce sa označovania výrobkov, sa začali
rozvíjať vo väčšine európskych krajín;
4. poznamenáva, že Európa je s odhadovaným podielom na celosvetovom predaji vo výške 60 % –70 %
najväčším trhom pre výrobky spravodlivého obchodu a má tendenciu ďalšieho nárastu;
5. pripomína, že vytvorenie vo ľného a spravodlivého mnohostranného obchodného systému predstavuje
najlepší nástroj na dosiahnutie efektívneho riadenia globalizácie na prospech všetkých; okrem toho sa systémspravodlivého obchodu osvedčil ako dôležitý nástroj na znižovanie chudoby a trvalo udržateľ ný rozvoj a je
presvedčený, že z dlhodobého hľadiska by mohol podporiť spravodlivú účasť rozvojových krajín na mnoho-
strannom systéme obchodovania, zaručiť im stály a trvalo udržate ľný prístup na európsky trh a zvýšiť infor-
movanosť spotrebiteľ ov;
6. pripomína, že zatiaľ čo dohody o medzinárodnom obchode nepriniesli úžitok chudobným krajinám,
systém spravodlivého obchodu ukázal, že je účinným nástrojom na zníženie chudoby a trvalo udržateľ ný
rozvoj; je presvedčený, že z dlhodobého hľadiska by mohol rozvojovým krajinám umožniť plnú účasť na
multilaterálnom obchodnom systéme;
7. vyzýva Komisiu a Radu, aby podporili spravodlivý obchod a iné nezávisle monitorované obchodné
iniciatívy, ktoré prispievajú k zvyšovaniu sociálnych a environmentálnych štandardov, ako účinný nástroj na
dosiahnutie rozvojových cieľov milénia a aby uznali významnú úlohu, ktorú majú organizácie spravodlivéhoobchodu a iné nezávisle monitorované obchodné iniciatívy, ktoré prispievajú k zvyšovaniu sociálnycha environmentálnych štandardov, pri podpore malých a marginalizovaných výrobcov v rozvojových kraji-
nách a pri zvyšovaní všeobecnej informovanosti európskych spotrebiteľ ov o trvalo udržateľných a etických
obchodných vzťahoch medzi severom a juhom a osobitne o spravodlivom obchode;
8. pripomína, že európska obchodná politika musí zlepšiť prístup na trh pre malých výrobcov z južných
krajín;
9. vyzýva Komisiu, aby vypracovala štúdiu, ktorá by preskúmala ako by sa mohol stať spravodlivý obchod
vzorom trvalo udržate ľnej obchodnej politiky, ktorá by bola schopná stimulovať vyvážený obchod medzi
severom a juhom a určila by prekážky obchodu s najväčším vplyvom na chudobu vo svete;13.12.2006 C 303 E/868 Úradný vestník Európskej únie
Voštvrtok 6. júla 2006SK
10. vyzýva Komisiu, aby uznala, že existujú aj iné spoľahlivé systémy, ktoré okrem hnutia za spravodlivý
obchod a pod ochranou Medzinárodnej aliancie pre sociálnu a ekologickú akreditáciu a označovanie (ISEAL)
prispievajú k vymedzeniu sociálnych a environmentálnych štandardov pre certifikáciu tretích strán;
11. vyzýva Komisiu a členské štáty, aby prijali príslušné opatrenia na zaistenie prístupu spotrebiteľov k
všetkým informáciám, ktoré potrebujú na to, aby si vyberali na základe dostatku informácií; je presvedčený,že spotrebitelia musia mať právo na rýchly prístup k informáciám o výrobkoch, ktoré musia byť zrozumi-
teľné a uvedené prehľadným spôsobom;
12. vyzýva Komisiu, aby spolupracovala s medzinárodným hnutím za spravodlivý obchod v záujme
podpory jednoznačných a široko uplatniteľných kritérií, podľa ktorých možno posúdiť systémy záruk pre
spotrebiteľa, ktoré upevňujú dôveru spotrebiteľa voči týmto systémom a konsolidujú výrobné odvetvia spra-vodlivého obchodu;
13. vyzýva Komisiu, aby vyhlásila osobitné výzvy na predloženie ponúk vo vzťahu k spravodlivému
obchodu, zamerané na zvýšenie informovanosti spotrebiteľ ov, podporu systémov záruk a označovanie
výrobkov, ako aj na systematické zhromažďovanie údajov a hodnotenie vplyvov v celej EÚ;
14. vyzýva Komisiu, aby zlepšila koordináciu svojich činností v oblasti spravodlivého obchodu a iných
nezávisle monitorovaných obchodných iniciatív, ktoré prispievajú k zvyšovaniu sociálnych
a environmentálnych štandardov, prostredníctvom jednotlivých generálnych riaditeľstiev zodpovedných za
rozvoj, obchod, zamestnanosť a sociálne veci, ochranu spotrebiteľov, vnútorný trh a poľnohospodárstvo
a aby sa spravodlivý obchod a iné nezávisle monitorované obchodné iniciatívy, ktoré prispievajúk zvyšovaniu sociálnych a environmentálnych štandardov, stali integrálnou súčasťou jej politiky v uvedených
oblastiach;
15. žiada Komisiu a Radu, aby preskúmali a zvážili uplatnenie nízkej sadzby DPH na výrobky spravodli-
vého obchodu a aby odstránili dovozné clá na výrobky spravodlivého obchodu z rozvojových krajín; zdôraz-ňuje, že aby sa zabránilo zneužitiu, výrobky, na ktoré by sa vzťahovala nízka sadzba DPH, by boli prísne
monitorované;
16. nalieha na členské štáty, ktoré v súčasnosti prijímajú právne predpisy o spravodlivom obchode alebo
ktoré by mohli mať vplyv na organizácie spravodlivého obchodu a iné nezávisle monitorované obchodné
iniciatívy, ktoré prispievajú k zvyšovaniu sociálnych a environmentálnych štandardov, aby sa akékoľvek súvi-
siace kritériá zakladali na poznatkoch a skúsenosti príslušných zúčastnených strán vrátane medzinárodnéhohnutia za spravodlivý obchod a aby ako prvý krok vyhodnotili riziká nadmernej regulácie, ako aj možnývplyv prijatia takejto regulácie na malých a marginalizovaných výrobcov;
17. nalieha na Komisiu, aby vykonala článok 23 písm. g) Dohody z Cotonou a ustanovenia v kompendiu,
najmä odseky 61 až 64;
18. vyzýva Komisiu, aby zriadila interné kontaktné miesto, ktoré zaručí pravidelnú koordináciu otázok
spravodlivého obchodu medzi jej rôznymi oddeleniami;
19. vyzýva Komisiu, aby poskytla pomoc spravodlivému obchodu:a) v rozvojových krajinách, vrátane opatrení na vývoj nových výrobkov spravodlivého obchodu, poskyto-
vania technickej pomoci a budovania kapacít (napríklad na splnenie európskych noriem SPS, pravidielpôvodu, ako aj rastúceho počtu podnikových noriem), podpory presunu smerom k priemyselnej výrobe(pridávanie hodnoty), podpory budovania kapacít a programov na zlepšenie postavenia, podpory záloho-vého financovania pre výrobcov v rámci spravodlivého obchodu a pomoci pri distribúcii výrobkov spra-
vodlivého obchodu na miestnych trhoch, s osobitným dôrazom na projekty realizované ženami;
b) v rámci EÚ vrátane opatrení na podporu programov zvyšovania informovanosti o spravodlivom
obchode, verejných kampaní a aktivít na presadzovanie, výskumu o vplyvoch a osvedčených postupov,
analýz dodávateľských reťazcov, posudzovania sledovateľ nosti a zodpovednosti, marketingovej podpory
spravodlivého obchodu a praktickej podpory špecializovaných predajní;13.12.2006 C 303 E/869 Úradný vestník Európskej únie
Voštvrtok 6. júla 2006SK
c) v rámci EÚ a v rozvojových krajinách s cieľom podporovať činnosť a úlohu organizácií spravodlivého
obchodu;
20. vyzýva Komisiu, aby po konzultáciách so zúčastnenými stranami predložila Európskemu parlamentu
návrh príslušných akcií a financovania v oblasti spravodlivého obchodu a iných nezávisle monitorovanýchobchodných iniciatív, ktoré prispievajú k zvyšovaniu sociálnych a environmentálnych štandardov;
21. žiada Komisiu, aby preskúmala prostriedky ďalej zvyšujúce informovanosť v súvislosti so spravodlivým
obchodom a inými nezávisle monitorovanými obchodnými iniciatívami, ktoré prispievajú k zvyšovaniusociálnych a environmentálnych štandardov;
22. vyzýva verejné orgány v Európe, aby začlenili kritériá spravodlivého obchodu do svojich verejných
výberových konaní a nákupnej politiky a žiada Komisiu, aby ich v tom podporovala napríklad vypracovaním
usmernení pre verejné obstarávanie v rámci spravodlivého obchodu;
23. pripomína, že najmä regionálne orgány vo veľkej miere investujú na trhu s predmetnými výrobkami;
preto tieto orgány vyzýva, aby pri vyhlasovaní výberových konaní venovali osobitnú pozornosť výrobkom
spravodlivého obchodu;
24. víta zvýšené úsilie, najmä Európskeho parlamentu, ponákať výrobky spravodlivého obchodu
a zdôrazňuje, že všetky inštitúcie EÚ by mali v rámci svojich interných oddelení využívať výrobky spravodli-
vého obchodu;
25. zdôrazňuje, že spravodlivý obchod a iné nezávisle monitorované obchodné iniciatívy, ktoré prispievajú
k zvyšovaniu sociálnych a environmentálnych štandardov, by sa mohli stať úspešným nástrojmi na zvýšenie
sociálnej uvedomelosti a sociálnej zodpovednosti podnikov;
26. zdôrazňuje význam inkluzívnejšej európskej politiky v oblasti sociálnej zodpovednosti podnikov
pomocou pokračovania a zintenzívnenia fór viacerých zúčastnených strán, vrátane fór, na ktorých sa zúčast-ňujú organizácie spravodlivého obchodu;
27. nalieha na Komisiu, aby podporovala mechanizmy účasti výrobcov, ak je to možné, na tvorbe cien,
ako je stanovené v odseku 63 kompendia;
28. nalieha na Komisiu, aby podporovala Africkú úniu v zahrnutí otázky cien komodít ako prioritnej zále-
žitosti do pokračujúcich rokovaní o globálnom obchode v súlade s jej záväzkami vo WTO, najmä článkami
XXXVI-XXXVIII GATT;
29. vyzýva Komisiu, aby podnikla kroky v súlade s článkom XXXVIII ods. 2 písm. a) GATT s cieľom na-
vrhnúť opatrenia, určené na stabilizáciu a zlepšenie trhových podmienok pre prvotné výrobky, o ktoré majú
osobitný záujem menej rozvinuté krajiny, vrátane opatrení, určených na dosiahnutie stabilných, spravodli-vých a výnosných cien za vývoz takýchto výrobkov;
30. víta zavedenie špeciálnych sociálnych a environmentálnych ustanovení v rámci všeobecného systému
preferencií + (GSP +), ale vidí potrebu podpory mechanizmu monitorovania;
31. nalieha na Komisiu, aby navrhla súdržnú politiku podpory a ochrany malých a marginalizovaných
výrobcov vrátane výrobcov v rámci spravodlivého obchodu, s prihliadnutím na ich názory, ako aj na názory
výrobcov v rámci iných nezávisle monitorovaných obchodných iniciatív, ktoré prispievajú k zvyšovaniusociálnych a environmentálnych štandardov, v rámci dvojstranných, regionálnych a mnohostranných roko-
vaní, ako sú dohody o hospodárskom partnerstve;
32. vyzýva Komisiu, aby zohľadnila spravodlivý obchod a iné sociálne a environmentálne prístupy
k obchodovaniu pri tvorbe obchodnej politiky EÚ;
33. poveruje svojho predsedu, aby toto uznesenie postúpil Rade a Komisii, ako aj Medzinárodnej organi-
zácii práce, Programu OSN pre životné prostredie, Konferencii OSN pre obchod a rozvoj a Svetovej
obchodnej organizácii.13.12.2006 C 303 E/870 Úradný vestník Európskej únie
Voštvrtok 6. júla 2006SK